Պ.- Նախ` աւելի շատ վրացական կողմը պէտք է հասկանայ, որ խնդիրների բաձրաձայնումն ընդդէմ Վրաստանի չէ: Խնդիրների բարձրացումն ու լուծումներ առաջարկելը` յանուն Վրաստանի է: Յանուն Վրաստանի կայուն ու խաղաղ զարգացման: Վրաստանի այս իշխանութիւնները եւս Սահակաշուիլիի ժամանակշրջանից ժառանգեցին յայտնի մօտեցումները` անուանելով մարդկանց անջատողականներ եւ այլն: Յատկապէս վերջին օրերին ամէն ինչ գրեցին այդ մասին: Իրականում խնդիրները բարձրաձայնողներն այսօր իսկապէս Վրաստանի հայրենասէր մարդիկ են: Գումբուրդոյի եկեղեցին ու ընդհանրապէս Վրաստանում հայկական պատմա-մշակութեան ժառանագութիւնը մեր հարցերի, պահանջների օրակարգի մի մասն է: Մի շարք խնդիրներ կան, եւ դրանք բոլորն ունեն քաղաքական պատճառներ: Բացառութիւններ չկան: Կրթական, ընկերային-տնտեսական ու մշակութային խնդիրներում ակնյայտ երեւում է քաղաքական պատճառ: Բոլոր առումներով: